pythainlp/thai_wikipedia_clean_20230101 huggingface dataset:
งานเขียนของรัทเซิลอยู่ในช่วงเวลาใกล้เคียงของการเติบโตของอุตสาหกรรมในเยอรมนีภายหลังสงครามฝรั่งเศส-ปรัสเซียและพยายามสร้างตลาดเพื่อนำเยอรมนีเข้าสู่การแข่งขันกับอังกฤษ งานเขียนของเขาถูกใช้ในการอ้างเหตุผลสำหรับการขยายตัวของจักรวรรดินิยม โดยได้รับอิทธิพลจากแอลเฟรด เทเยอร์ มาแฮน นักภูมิยุทธศาสตร์ชาวอเมริกัน รัทเซิลเขียนถึงปณิธานของเยอรมนีในการพัฒนากองทัพเรือและเห็นพ้องกับมาแฮนว่าอำนาจทางทะเลเป็นอำนาจที่สร้างความยั่งยืนเนื่องจากกำไรจากการค้าต้องจ่ายให้กับเหล่าพาณิชย์นาวีไม่เหมือนกับอำนาจทางบก
ผลงานสำคัญของรัทเซิลคือ "เกโอโพลีทีค" เป็นการขยายความคิดทางชีวภาพของภูมิศาสตร์ซึ่งไม่คำนึงถึงแนวคิดเกี่ยวกับชายแดน รัฐมีลักษณะเป็นอินทรีย์และเติบโตขึ้นโดยมีชายแดนเป็นตัวแทนเพียงตัวแปรเพื่อหยุดการขยายเพียงชั่วคราวเท่านั้น การขยายอาณาเขตของรัฐเป็นสิ่งสะท้อนถึงสุขภาวะของชาติ
แนวคิดของรัทเซิลเกี่ยวกับ "พื้นที่"  ซึ่งมีการเติบโตตามแนวคิดรัฐอินทรีย์ของเขา แนวคิดเรื่องแรกของเขาเกี่ยวกับ "เลเบินส์เราม์" ไม่ใช่การการเมืองหรือเศรษฐกิจแต่เป็นการขยายของจิตวิญญาณและความเป็นชาตินิยมของกลุ่มเชื้อชาติ "แรงจูงใจของพื้นที่"  เป็นพลังขับเคลื่อนทางประวัติศาสตร์และเป็นแรงผลักดันให้ประชาชนมี "วัฒนธรรม"  ที่แข็งแกร่งในการขยายตัวตามธรรมชาติ พื้นที่สำหรับรัทเซิลเป็นแนวคิดที่คลุมเครือในทางทฤษฎีอย่างมาก "พื้นที่" ถูกกำหนดให้เป็นพื้นที่ที่ชาวเยอรมันอาศัยอยู่และรัฐที่อ่อนแอต้องสนับสนุนเศรษฐกิจของชาวเยอรมัน และวัฒนธรรมเยอรมันต้องกระจายสู่วัฒนธรรมอื่น ๆ อย่างไรก็ตามจะสังเกตได้ว่าแนวคิดของรัทเซิลเกี่ยวกับ "พื้นที่" ไม่ได้แสดงความต้องการรุกรานอย่างเปิดเผย แต่เขาออกแบบทฤษฎีอย่างง่ายซึ่งแสดงถึงการขยายตัวตามธรรมชาติของรัฐที่แข็งแกร่งในการควบคุมอาณาเขตของรัฐที่อ่อนแอกว่า
หนังสือของรัทเซิลเป็นที่ยอมรับทั่วโลกคือ "มานุษยภูมิศาสตร์" ซึ่งเสร็จสมบูรณ์ระหว่าง ค.ศ. 1872–1899 จุดมุ่งเน้นหลักของงานชิ้นนี้คือผลกระทบของลักษณะทางกายภาพและสถานที่ที่แตกต่างกันต่อรูปแบบและชีวิตของผู้คน
ตัวอย่างงานเขียน.
งานเขียนที่น่าสนใจอื่น ๆ ของรัทเซิล ดังนี้
ไอซ์วัน
ไอซ์วัน (; "อาอีจือว็อน"; "ไอซูวัง") เป็นเกิร์ลกรุ๊ปสัญชาติเกาหลีใต้และญี่ปุ่น สมาชิกวงมาจากรายการการแข่งขัน "พรอดิวซ์โฟร์ตีเอต" ซึ่งเป็นรายการคัดเลือกเด็กฝึกจากหลายบริษัทในประเทศเกาหลีและ 48 กรุป จากประเทศญี่ปุ่น ให้เหลือเด็กฝึก 12 คน ซึ่งบริษัท ซีเจ อีแอนด์เอ็ม ได้รับเข้าสังกัดไว้ และเด็กฝึก 12 คนนั้นก็ได้มาเป็นสมาชิกวงไอซ์วัน มีสัญญาเปิดตัวทั้งหมด 2 ปี 6 เดือน โดยมีสมาชิก 12 คน ได้แก่ ชัง ว็อน-ย็อง, ซากูระ มิยาวากิ, โช ยู-รี, ชเว เย-นา, อัน ยู-จิน, นาโกะ ยาบูกิ, คว็อน อึน-บี, คัง ฮเย-ว็อน, ฮิโตมิ ฮนดะ, คิม แช-ว็อน, คิม มิน-จู และอี แช-ย็อน วงได้รับการจัดการร่วมกันระหว่างออฟเดอะเรคอร์ดและสวิงเอนเตอร์เทนเมนต์
ไอซ์วันเปิดตัวครั้งแรกเมื่อวันที่ 29 ตุลาคม 2018 ด้วยอีพีแรกในชื่อ "คัลเลอร์ไรซ์" (Color*Iz) โดยวงก็ประสบความสำเร็จในเชิงพาณิชย์ทันที โดยจำหน่ายไปได้กว่า 225,000 แผ่น และขึ้นถึงอันดับ 2 ในแกออนอัลบั้มชาร์ตของเกาหลีใต้ นอกจากนี้ ทั้งอีพีและซิงเกิล "ลาวีอ็องโรซ" (La Vie en Rose) ยังติดชาร์ตใน Billboard World Albums และ World Digital Songs ตามลำดับ ความสำเร็จในช่วงแรกทำให้พวกเขาได้รับรางวัลศิลปินหน้าใหม่แห่งปีในพิธีมอบรางวัลหลายงาน รวมถึงโกลเดนดิสก์อะวอดส์และโซลมิวสิกอะวอดส์
ซิงเกิลเปิดตัวในญี่ปุ่นของวง "ซูกิโตะอิวาเซไต" (Suki to Iwasetai) วางจำหน่ายเมื่อวันที่ 6 กุมภาพันธ์ 2019 ภายใต้สังกัดอีเอ็มไอเรคคอร์ดสของยูเอ็มจี โดยขึ้นถึงอันดับ 2 ในออริคอนซิงเกิลส์ชาร์ต และมียอดจำหน่ายมากกว่า 250,000 แผ่น ซิงเกิลนี้ได้รับการรับรอง Platinum โดยสมาคมอุตสาหกรรมแผ่นเสียงแห่งประเทศญี่ปุ่น (RIAJ)
ตลอดระยะเวลาการทำกิจกรรมของวง พวกเธอออกสตูดิโออัลบั้มสองอัลบั้ม (เกาหลีหนึ่งและญี่ปุ่นหนึ่ง) เจ็ดเอกซ์เทนเดดเพลย์ (สี่ในภาษาเกาหลีและสามในภาษาญี่ปุ่น) แม้จะมีการเจรจาเบื้องต้นเกี่ยวกับการขยายสัญญาที่เป็นไปได้ แต่พวกเธอก็ยุบวงอย่างเป็นทางการเมื่อวันที่ 29 เมษายน 2021
ชื่อวง "ไอซ์วัน" (IZ*ONE) มาจากการคัดเลือกของ CJ E&amp;M จากหลายชื่อที่ผู้ชมรายการร่วมกันเสนอเข้ามาในรายการ "พรอดิวซ์โฟร์ตีเอต" คำว่า "IZ" มาจากเลข 12 ที่เป็นจำนวนสมาชิกในวง ซึ่งเปรียบเสมือนดาว 12 ดวงที่หมุนรอบดาวดวงใหญ่ที่สื่อถึงแฟน ๆ ทั่วโลกที่รวมกันเป็นหนึ่งเดียวซึ่งแทนด้วยคำว่า "ONE" และเมื่อนำเลข 12 และคำว่า "ONE" มารวมกันจึงกลายเป็นคำว่า "IZ*ONE" สัญลักษณ์ดอกจันทร์ที่คั่นกลางระหว่าง "IZ" และ "ONE" แสดงถึงเครื่องหมายจักรราศีของโหราศาสตร์
"พรอดิวซ์โฟร์ตีเอต".
สมาชิกไอซ์วันมาจากรายการแข่งขันเรียลลิตีชื่อ "พรอดิวซ์โฟร์ตีเอต" ซึ่งออกอากาศทางเอ็มเน็ตตั้งแต่วันที่ 15 มิถุนายน จนถึง 31 สิงหาคม พ.ศ. 2561 เด็กฝึกทั้ง 96 คนมาจากบริษัทเกาหลีใต้หลายบริษัทและกลุ่มไอดอลญี่ปุ่นเอเคบีโฟร์ตีเอต ส่วน 12 คนสุดท้ายนั้นมาจากผลการลงคะแนนของผู้ชม ซึ่งมีการประกาศผลผ่านทางโทรทัศน์
ในเดือนกันยายน พ.ศ. 2561 ออฟเดอะเร็กคอร์ดได้ประกาศว่าบริษัทจะเข้ามาบริหารวงไอซ์วันต่อจากสโตนมิวสิกและเพลดิส ส่วนสมาชิกสัญชาติญี่ปุ่นทั้งสามคนก็ได้หยุดกิจกรรมทุกอย่างร่วมกับ 48 กรุ๊ป จนถึงเดือนเมษายน พ.ศ. 2564
พ.ศ. 2561: การเปิดตัวด้วย"คัลเลอร์ไรซ์".
เมื่อวันที่ 29 ตุลาคม พ.ศ. 2561 วงได้ปล่อยอีพีแรกออกมาในชื่อ "คัลเลอร์ไรซ์ (COLOR*IZ)" พร้อมกับเพลง "ลาวีอ็องโรซ (La Vie en Rose)" ที่เป็นเพลงโปรโมตหลักในอัลบั้ม ในวันแรกของการเปิดตัว ชาร์ตฮันทอได้ประกาศว่าอัลบั้มนี้สามารถขายได้กว่า 34,000 ชุด ทำให้ไอซ์วันกลายเป็นวงที่มีจำนวนยอดขายอัลบั้มเปิดตัวสูงที่สุดในกลุ่มเกิร์ลกรุ๊ปเกาหลี ส่วนมิวสิกวิดีโอเพลง "ลาวีอ็องโรซ" ในยูทูบก็มียอดชมกว่า 4.5 ล้านครั้งภายใน 24 ชั่วโมง ทำให้เพลงนี้กลายเป็นเพลงเปิดตัวเกิร์ลกรุปที่มียอดชมสูงที่สุดใน 24 ชั่วโมงแรกในเกาหลี
ในวันที่ 6 ธันวาคม ได้มีการประกาศว่า ไอซ์วันจะเปิดตัวที่ประเทศญี่ปุ่น ภายใต้สังกัด Universal Music Japan และ EMI records โดยซิงเกิลแรกจะเปิดตัวในวันที่ 6 กุมภาพันธ์ พ.ศ. 2562
พ.ศ. 2562: การเดบิวต์ในประเทศญี่ปุ่น อีพี"ฮาร์ตไอซ์" และการสอบสวนคดีความ.
ในวันที่ 12 ธันวาคม พ.ศ. 2561 ได้มีการประกาศว่าไอซ์วันจะมีการเปิดตัวที่ประเทศญี่ปุ่นในเดือนกุมภาพันธ์ พ.ศ. 2562 ซึ่งในวันที่ 27 ธันวาคม พ.ศ. 2561 ก็ได้มีการประกาศชื่อซิงเกิลนั้นก็คือ "ซูกิโตะอิวาเซไต (Suki to Iwasetai)" โดยในวันที่ 20 มกราคม พ.ศ. 2562 ไอซ์วันก็ได้เดบิวต์อย่างเป็นทางการที่ประเทศญี่ปุ่นและได้มีการประกาศว่าจะออกอากาศทางสถานีโทรทัศน์ในวันที่ 6 กุมภาพันธ์ พ.ศ. 2562 ซึ่งเป็นวันวางจำหน่ายอย่างเป็นทางการของซิงเกิลเช่นเดียวกัน
ในวันที่ 24 มกราคม พ.ศ. 2562 มิวสิกวิดีโอของ สุกี โตะ อิวาเซไต ก็ได้ออกอากาศทาง ZIP TV และได้อัปโหลดลงในช่อง YouTube ของไอซ์วันอย่างเป็นทางการ อีกทั้งในวันที่ 8 มกราคม พ.ศ. 2562 ผู้ประกาศข่าวโทรทัศน์ของซีบีเอสทางเกาหลีใต้ได้ประกาศว่า ไอซ์วันจะรับรายการปกิณกะของพวกเธอเองโดยมีชื่อว่า "IZ*ONE City" ซึ่งจะออกอากาศเป็นเวลาสองสัปดาห์โดยเริ่มตั้งแต่วันที่ 18 มกราคม พ.ศ. 2562
วันที่ 1 เมษายน พ.ศ. 2562 ไอซ์วันได้เปิดตัวอีพีชุดที่สอง "ฮาร์ตไอซ์ (HEART*IZ)" พร้อมกับเพลง "วิโอเลตตา (Violeta)" ที่เป็นเพลงโปรโมตหลักในอัลบั้ม โดยรายการปกิณกะ "IZ*ONE CHU" ก็ได้ออกอากาศเป็นฤดูกาลที่สอง
ในวันที่ 2 พฤษภาคม พ.ศ. 2562 ไอซ์วันได้จัดคอนเสิร์ตและแฟนมีทติ้งครั้งแรกที่ประเทศญี่ปุ่นเพื่อโปรโมตอีพี ซึ่งวันที่ 17 พฤษภาคมในปีเดียวกัน พวกเธอได้เข้าร่วมแสดงที่งาน KCON ณ ประเทศญี่ปุ่นและได้มีประกาศเพิ่มเติมว่าไอซ์วันจะเข้าร่วมงาน KCON ที่เมืองนิวยอร์กและสหรัฐอเมริกาในเดือนกรกฎาคมอีกด้วย
วันที่ 3 พฤษภาคม พ.ศ. 2562 วันที่สองของงาน MX Matsuri "IZ*ONE Japan 1st Fan Meeting ได้มีการประกาศซิงเกิ้ลญี่ปุ่นลำดับที่สองที่มีชื่อว่า "บัวโนสไอเรส" (Buenos Aires) และจะวางจำหน่ายในวันที่ 26 มิถุนายนในปีเดียวกัน โดยระหว่างการโปรโมตซิงเกิลดังกล่าว ไอซ์วันยังได้จัดคอนเสิร์ตเอเชียทัวร์ครั้งแรกของพวกเธอโดยมีชื่อว่า "Eyes On Me" โดยจะมีการแสดงที่เมืองโซล, ไทเป, กรุงเทพและฮ่องกง
ในวันที่ 2 พฤษภาคม พ.ศ. 2562 เกมมือถืออย่างเป็นทางการเกมแรกของไอซ์วัน "Iz*one RememberZ" ได้ถูกเปิดตัวและเปิดให้ดาวน์โหลดเมื่อวันที่31 กรกฎาคมบน iOS และวันที่ 1 สิงหาคมบน Android
วันที่ 10 สิงหาคม พ.ศ. 2562 ได้มีการประกาศว่าไอซ์วันจะปล่อยซิงเกิ้ลญี่ปุ่นลำดับที่สาม "แวมไพร์ (Vampire)" ในวันที่ 25 กันยายน โดยออกอากาศครั้งแรกทางวิทยุเมื่อวันที่ 10 กันยายน พ.ศ. 2562 และในวันที่ 21 ตุลาคมในปีเดียวกันตัวอย่างภาพยนตร์เรื่องแรกจากภาพยนตร์เรื่อง "Eyes On Me" ก็ได้เปิดตัวอย่างเป็นทางการ
วันที่ 30 ตุลาคม พ.ศ. 2562 ได้มีประกาศว่าอัลบั้มสตูดิโอชุดแรกของไอซ์วัน "บลูมไอซ์ (BLOOM*IZ)" จะเปิดตัวในวันที่ 11 พฤศจิกายน พ.ศ. 2562 โดยมี "ฟิเอสตา (Fiesta)" ซึ่งเป็นเพลงโปรโมตหลักในอัลบั้มสตูดิโอชุดนี้ อย่างไรก็ตามการเปิดตัวอัลบั้มได้ถูกเลื่อนออกไปเนื่องจากคดีการสอบสวนการลงคะแนนของเอ็มเน็ตจากรายการพรอดิวซ์โฟร์ตีเอต จึงทำให้ไอซ์วันต้องพักกิจกรรมชั่วคราว รวมไปถึงภาพยนตร์เรื่อง "Eyes On Me" ก็ได้ถูกการเลื่อนฉาย หลังจากการสอบสวนคดีเสร็จสิ้นทางซีเจ อีแอนด์เอ็มก็ได้ประกาศว่าไอซ์วันจะกลับกิจกรรมต่อภายในเดือนกุมภาพันธ์
พ.ศ. 2563: "บลูมไอซ์", "โอไนริกไดอะรี", "ทเวลฟ์" "วัน-รีลเลอร์ / แอ็กต์โฟร์".
วันที่ 6 มกราคม พ.ศ. 2563 ต้นสังกัดของสมาชิกและซีเจ อีเอ็นเอ็ม บรรลุข้อตกลงในการดำเนินกิจกรรมของกลุ่มต่อ ต่อมากลุ่มได้เปิดตัวสตูดิโออัลบั้มแรก "บลูมไอซ์ (BLOOM*IZ)" ในวันที่ 17 กุมภาพันธ์ เมื่อวันที่ 23 กุมภาพันธ์ "บลูมไอซ์" ทำลายสถิติปัจจุบันของการขายสัปดาห์แรกของเกิร์ลกรุปที่ Hanteo ด้วยยอดขาย 356,313 ภายใน 7 วันแรก และยังเป็นเกิร์ลกรุปวงแรกในประวัติศาสตร์ของชาร์ต Hanteo ที่มียอดขายมากกว่า 300,000 ชุด "บลูมไอซ์" ได้รับการรับรองระดับ Platinum เมื่อวันที่ 9 เมษายนโดย KMCA หลังจากมียอดขายมากกว่า 390,000 ชุด นอกเหนือจากความสำเร็จในประเทศแล้ว "บลูมไอซ์" ยังติดอันดับ Oricon Overseas Album Chart ตามสองอีพีก่อนหน้านี้อีกด้วย
วันที่ 12 พฤษภาคมมีการประกาศว่าพวกเขาจะคัมแบ็กในช่วงซัมเมอร์และจะปล่อยซีซันที่ 3 ของรายการเรียลลิตี้โชว์ "Iz*One Chu" เมื่อวันที่ 19 พฤษภาคมมีการยืนยันว่าวงจะปล่อยอีพีชุดที่สาม "โอไนริกไดอะรี (Oneiric Diary)" ในวันที่ 15 มิถุนายน ในวันที่ 15 มิถุนายน บริษัทประกาศว่าการเปิดตัวมิวสิกวิดีโอจะถูกเลื่อนออกไปเป็นวันที่ 16 มิถุนายน ในขณะที่วิดีโอการแสดงและอัลบั้มจะออกตามกำหนดการเดิมที่กำหนดไว้ วงได้จัดงานคัมแบ็กสำหรับอัลบั้มของพวกเขาในช่องเอ็มทู (M2) ช่องที่สองของเอ็มเน็ต "โอไนริกไดอะรี" มียอดขายมากกว่า 510,000 ชุดในแกออน และได้รับการรับรอง Double Platinum ในวันที่ 6 สิงหาคม ทำให้เป็นอัลบั้มเกิร์ลกรุปวงแรกในเกาหลีใต้ที่ทำควบคู่ไปกับ มอร์แอนด์มอร์ (More &amp; More) โดยทไวซ์ และได้รับการรับรองในวันเดียวกัน เมื่อวันที่ 13 กันยายนไอซ์วันได้จัดคอนเสิร์ตเดี่ยวออนไลน์ครั้งแรกในชื่อ "โอไนริกเธียร์เตอร์ (Oneiric Theater)" วันที่ 21 ตุลาคม วงได้เปิดตัวสตูดิโออัลบั้มแรกของญี่ปุ่นในชื่อ "ทเวลฟ์ (Twelve)" วันที่ 7 ธันวาคม ไอซ์วันได้เปิดตัวอีพีชุดที่สี่ "วัน-รีลเลอร์ / แอ็กต์โฟร์ (One-reeler / Act IV)" พร้อมด้วยซิงเกิลหลัก "Panorama" และอีพีเปิดตัวที่อันดับหนึ่งในแกออนอัลบั้มชาร์ต
พ.ศ. 2564: คอนเสิร์ตสุดท้าย และการยุบวง.
วันที่ 26 มกราคม พ.ศ. 2564 ไอซ์วันได้ปล่อยซิงเกิลโปรโมตในชื่อ "D-D-Dance" สำหรับยูนิเวิร์ส ซึ่งเป็นแอปพลิเคชันบนมือถือ เมื่อวันที่ 11 กุมภาพันธ์ ได้มีประกาศว่าไอซ์วันจะจัดคอนเสิร์ตออนไลน์ที่มีชื่อว่า "วัน, เดอะสตอรี (One, The Story)" ในวันที่ 13 และ 14 มีนาคมก่อนหมดสัญญาในเดือนเมษายน โดยที่ยังไม่มีการประกาศขยายเวลาของสัญญาออกไป เมื่อวันที่ 15 กุมภาพันธ์ 2564 มีสมาชิกของวง 5 คน (คว็อน อึน-บี, ซากูระ มิยาวากิ, คิม มิน-จู, โช ยู-รี และชัง ว็อน-ย็อง) เข้าร่วมในการเปิดตัวซิงเกิ้ลโปรโมต "ซีโร่:แอ๊ท–ทิ–จูด (Zero:Attitude)" ร่วมกับศิลปินโซยู และ pH-1 เพลงนี้ถูกปล่อยออกมาโดยความร่วมมือกับเป๊ปซี่และสตาร์ชิปซึ่งเป็นส่วนหนึ่งของแคมเปญ PEPSI X STARSHIP อีกทั้งไอซ์วันยังได้เข้าร่วมในอัลบั้ม "Rewind : Blossom" ซึ่งเป็นอัลบั้มที่รวบรวมเพลงยอดนิยมของกลุ่มนักร้องฮิปฮอปและนักเต้นป๊อปรูราในเพลง "3!4!"
ในวันที่ 10 มีนาคม พ.ศ. 2564 เอ็มเน็ตได้ยืนยันว่าไอซ์วันจะยุบวงในเดือนเมษายนตามแผนหลังจากหมดสัญญา
ก่อนการเปิดตัว ไอซ์วันได้เป็นพรีเซ็นเตอร์และได้ร่วมมือกับสินค้าชื่อดังมาแล้ว เช่น Overhit, Salewa, และ Skoolooks และวงยังได้ปรากฏตัวในนิตยสารต่าง ๆ อย่างเช่น Non-no อีกเช่นกัน
มังกรหยก ภาค1 (ละครโทรทัศน์ พ.ศ. 2546)
โยบานิ โล เซลโซ
โยบานิ โล เซลโซ (; เกิด 9 เมษายน ค.ศ. 1996) เป็นนักฟุตบอลอาชีพชาวอาร์เจนตินา ปัจจุบันเล่นในตำแหน่งกองกลางให้แก่บิยาร์เรอัล สโมสรในลาลิกา จากการยืมจากทอตนัมฮอตสเปอร์ และทีมชาติอาร์เจนตินา
โล เซลโซเกิดที่ประเทศอาร์เจนตินา เป็นชาวอาร์เจนตินาเชื้อสายอิตาลี และมีหนังสือเดินทางอิตาลี
โม่-บแยนะระปะติ
โม่-บแยนะระปะติ  หรือ นรปติที่ 3 แห่งอังวะ เป็นกษัตริย์แห่งอาณาจักรอังวะ ครองราชย์ระหว่าง ค.ศ. 1545–1551 พระองค์มีเชื้อสายไทใหญ่ ตลอดหกปีของการครองราชย์ พระองค์เผชิญหน้ากับกบฏที่นำโดยซีตูจอทีนที่ได้รับการสนับสนุนจากเมืองโม่ญี่น
ปฏิบัติการแมลลาร์ด
ปฏิบัติการแมลลาร์ด เป็นรหัสนามสำหรับปฏิบัติการของกองกำลังทหารโดดร่ม ซึ่งดำเนินการโดยกองทัพอังกฤษ เมื่อวันที่ 6 มิถุนายน ค.ศ. 1944 เป็นส่วนหนึ่งของการยกพลขึ้นบกที่นอร์ม็องดีในช่วงสงครามโลกครั้งที่สอง
ภารกิจของเป้าหมายคือการร่อนลงจอดด้วยเครื่องร่อนของกองพลน้อยทหารร่อนลงทางอากาศที่ 6 (6th Airlanding Brigade) และทหารกองพลเพื่อการเสริมกำลังแก่กองพลทหารโดดร่มที่ 6 ของอังกฤษบนปีกซ้ายของการบุกครองชายหาดของอังกฤษ การใช้สองพื้นที่การยกพลขึ้นบก หนึ่งไปยังทางด้านตะวันตกของคลองก็องและอื่นๆเพื่อไปยังทางด้านตะวันออกของแม่น้ำ Orne, แมลลาร์ดเป็นปฏิบัติการการโดดร่มที่สามที่มีความเกี่ยวข้องกับหน่วยของกองพลบนดีเดย์ อย่างแรก ปฏิบัติการเดดสติก ได้เข้ายึดครองที่ได้เป็นที่รู้จักกันคือสะพานเปกาซัสและเฮอร์ซา ตามมาด้วยปฏิบัติการทอนกา การโดดร่มลงพื้นของกองพลทั้งสองของกองพลน้อยทหารโดดร่มใกล้กับก็องไปยังตะวันออก
แมลลาร์ดได้ประสบความสำเร็จกับการร่อนลงจอดด้วยเครื่องร่อนจำนวน 246 ลำจาก 256 ลำที่ถูกลากด้วยเครื่องบินรบจากกลุ่มที่ 38 และ 40 แห่งกองทัพอากาศหลวง ได้ร่อนลงจอดบนพื้นที่ลงจอดได้อย่างปลอดภัย การลงจอดครั้งนี้ได้รวมถึงรถถังเททราร์ค (Tetrarch tanks)คันแรกที่ได้ถูกส่งให้เข้าสู่สนามรบโดยทางอากาศ
ฟาบริซิโอ บุสโตส
ฟาบริซิโอ บุสโตส (สเปน: Fabricio Bustos) เกิดเมื่อวันที่ 28 เมษายน 1996 เป็นนักฟุตบอลอาชีพชาวอาร์เจนตินาเล่นให้กับอินเดเปนดิเอนเต เล่นในตำแหน่งแบ็กขวา และยังสามารถเล่นในตำแหน่งกองกลางฝั่งขวาได้ด้วย
เกิดที่ อูราชา, กอร์โดบา บุสโตสเริ่มเล่นฟุตบอลในปีแรกกับสโมสรท้องถิ่นฆอร์เฆ นิวเบอรี ในปี 2008 เขาได้เข้าร่วมทีมอินเดเปนดิเอนเต
รายชื่อซูเราะฮ์ในอัลกุรอาน
ในอัลกุรอานมีการแบ่งเป็นซูเราะฮ์ (ตอน) และแบ่งอีกเป็น อายะฮ์ (โองการ)
ทุกซูเราะฮ์จะเริ่มด้วย بِسْمِ اللهِ الرَّحْمٰنِ الرَّحِيْمِ ("ด้วยพระนามของอัลลอฮ์ ผู้ทรงกรุณาปราณี ผู้ทรงเมตตาเสมอ"(รู้จักกันในชื่อบัสมาละฮ์))ยกเว้นซูเราะฮ์อัต-เตาบะฮฺ มี 29 ซูเราะฮ์ที่เริ่มด้วย มุกอตตาอัต (อักษรเดี่ยว) โดยแต่ละอักษรไม่มีความหมายชัดเจน
อาจเป็นเรื่องสำคัญที่จะกล่าวถึงเทคนิคทางวิทยาศาสตร์ที่ทันสมัยเพื่อบูรณะลำดับเหตุการณ์ของอัลกุรอ่าน
ภูมิศาสตร์มนุษย์และสิ่งแวดล้อม
Integrated geography
Integrative geography
Human–environment geography
Regional geography
รายชื่อซูเราะฮ์ในอัลกุรอ่าน
Geoinformatics
Geo-informatics
ปริญญา เฉื่อยมะเริง
ปริญญา เฉื่อยมะเริง เป็นนักกีฬาเขย่งก้าวกระโดดและกระโดดสูง ในกรีฑาประเภทลานและเป็นนักกรีฑาหญิงไทยที่คว้าเหรียญเงินประวัติศาสตร์ในการแข่งขันกีฬาเขย่งก้าวกระโดดหญิงโดยกระโดดได้ไกลถึง 13.93 เมตร ในมหกรรมกีฬาเอเชียนเกมส์ครั้งที่ 18 ปี 2018 ที่จาการ์ตา เมืองปาเล็มบัง ประเทศอินโดนีเซีย เมื่อวันที่ 30 สิงหาคม พ.ศ. 2561 ส่วนเหรียญทองเป็นของโอลกา รีปาโควา จากคาซัคสถาน โดยกระโดดได้ไกลถึง 14.26 เมตร และ เหรียญทองแดง วู ธิ เมน จากเวียดนาม
ปริญญา เฉื่อยมะเริง เกิดเมื่อวันที่ 16 ธันวาคม พ.ศ. 2540 มีชื่อเล่นว่าเมย์ เป็นชาวจังหวัดอุดรธานี จบโรงเรียนมัธยมจากโรงเรียนโรงเรียนสตรีราชินูทิศจังหวัดอุดรธานี
โมกใหญ่
วงศ์โมก
กิ่งจังหวัดชิริเบะชิ
ทะกิกะวะ
กิ่งจังหวัดโซราชิ
มะสึโอะ บะโช
อะกิระ คุโรซาวะ
กิ่งจังหวัดอิบุริ
กิ่งจังหวัดฮิดะกะ
กิ่งจังหวัดโอะชิมะ
กิ่งจังหวัดโทะกะชิ
กิ่งจังหวัดฮิยะมะ
กิ่งจังหวัดคะมิกะวะ
กิ่งจังหวัดรุโมะอิ
กิ่งจังหวัดคุชิโระ
ท่าอากาศยานโอะบิฮิโระ
อะห์มัด อัซมัน
ท่าอากาศยานฟุกุชิมะ
ท่าอากาศยานวักกะไน
คาบสมุทรชิเระโตะโกะ
ทะเลสาบคุชชะโระ
ทะเลสาบมะชู
ชิเระโตะโกะ
ทะเลสาบอะบะชิริ
อุทยานแห่งชาติริชิริ-เระบุน-ซะโระเบะสึ
ชินจิ ทะเกะดะ
ซะโตะรุ อิวะตะ
ไม โฮะชิกะวะ
ซัปโปะโระทีวีทาวเวอร์
ชาผู่เอ๋อร์
ปรีชา เถาทอง
ศาสตราจารย์ ปรีชา เถาทอง ศิลปินแห่งชาติผู้ได้รับการเชิดชูเกียรติในฐานะศิลปินแห่งชาติ สาขาทัศนศิลป์ สาขาย่อยการ(จิตรกรรม) ประจำปีพุทธศักราช 2552
ศาสตราจารย์ ปรีชา เถาทอง เกิดเมื่อวันที่ 27 เมษายน พ.ศ. 2491 ที่จังหวัดพระนคร เป็นบุตรของนายเจริญ เถาทอง (บิดา) และ นางสิน เถาทอง (มารดา) เป็นบุตรคนที่ 5 ในจำนวนพี่น้อง 8 คน โดยพี่น้องร่วมมารดาทั้งหมดได้แก่
ศาสตราจารย์ปรีชา เถาทอง ได้รับรางวัลจำนวนมากและยังดำรงตำแหน่งศาสตราจารย์ ที่มหาวิทยาลัยศิลปากร
ผู้ร่วมรับรางวัลอันทรงเกียรติศิลปินแห่งชาติ.
ในปี พ.ศ. 2552 ปีเดียวกัน ยังมีผู้ได้รับการเชิดชูเกียรติในฐานะ "ศิลปินแห่งชาติ" นั้นมีผู้เข้าร่วมรับรางวัลทั้งหมด 9 ท่าน ดังนี้
ซึ่งในปี พุทธศักราช 2552 มีผู้ผ่านการคัดเลือกจำนวนมาก และคณะกรรมการได้มีกระบวนการพิจารณาอย่างละเอียดมากที่สุดโดยศิลปินแห่งชาติปี 2552 ได้เข้ารับพระราชทานโล่และเข็มเชิดชูเกียรติจากสมเด็จพระเทพรัตนราชสุดาฯ สยามบรมราชกุมารี ในวันที่ 24 กุมภาพันธ์ พ.ศ. 2553 เนื่องในวันศิลปินแห่งชาติ ที่ศูนย์วัฒนธรรมแห่งประเทศไทย
รางวัล &amp; เกียรติคุณ.
รางวัลและเกียรติคุณที่ได้รับ ประกอบด้วย
ผลงานทั้งหมดประกอบด้วย
ปรัชญาและเป้าหมายในการทำงาน.
ศาสตราจารย์ ปรีชา มีแนวคิดที่ว่า "มนุษย์ต้องปรับตัวให้ทันยุคสมัย ขณะเดียวกันก็ต้องรู้จักวัฒนธรรมของตนเอง ซึ่งควรนำมาปรับให้เกิดดุลยภาพระหว่างการอนุรักษ์กับการพัฒนา ศิลปะก็เช่นเดียวกันคนไทยสามารถเรียนรู้ทฤษฎีศิลปะแบบตะวันตกแต่ในเวลาเดียวกันก็ต้องไม่ลืมความเป็นไทยของตนเองแล้วนำข้อดีของทั้งสองสิ่งมาปรับให้เกิดดุลยภาพเป็นแนวทางสร้างสรรค์ศิลปกรรมไทยร่วมสมัยอย่างมีเอกลักษณ์ ซึ่งเป็นการพัฒนาที่ยั่งยืนตามแนวพระราชดำริของพระบาทสมเด็จพระเจ้าอยู่หัว ขณะเดียวกัน ศิลปินเองก็ต้องพยายามสื่อสารกับผู้ชมด้วย" ปรีชาจึงพยายามทำหน้าที่ลดช่องว่างของความไม่เข้าใจศิลปะของบุคคล โดยนัยหนึ่งทำหน้าที่เป็นครูสอนศิลปะ อีกนัยหนึ่งทำหน้าที่สร้างสรรค์ผลงานศิลปะให้สอดคล้องกับอุดมการณ์ของครูสอนศิลปะผู้ที่ติดตามผลงานศิลปะของปรีชามาตั้งแต่ชุดแรกๆจะพบว่าผลงานที่สร้างสรรค์ได้สอดแทรกสาระเพื่อปูพื้นฐานแก่ผู้ชมเป็นลำดับอย่างต่อเนื่อง "ทั้งนี้ผู้ชมงานควรปรับตัวปรับใจให้เกิดความพร้อมที่จะรับรู้และชื่นชมกับผลงานศิลปะตามไปด้วยเพราะถ้าสังคมมุ่งส่งเสริมให้บุคคลรับรู้แต่ศาสตร์ที่เป็นวิทยาศาสตร์ เทคโนโลยี แต่ขาดความรู้เกี่ยวกับเรื่องสุนทรียภาพทางความดีความงามซึ่งเป็นเรื่องของจิตนิยม ต่อไปจิตใจของบุคคลเหล่านั้นก็จะขาดความอ่อนหวานนุ่มนวล ไม่มีสุนทรียรสในจิตใจ จนกระทั่งกลายเป็นมนุษย์ที่มีจิตใจแข็งกระด้างไม่รับรู้คุณค่าของความดีความงามทั้งมวลที่มีอยู่ในโลก"
เวโลซิแรปเตอร์
ชาดำ
เจดีย์โบตะทอง
เจดีย์โบตะทอง หรือที่รู้จักกันในชื่อ เจดีย์โบตะทาว (, ; หมายถึง "ทหาร 1,000 นาย") เป็นเจดีย์ที่มีชื่อเสียงแห่งหนึ่งตั้งอยู่ในย่านใจกลางนครย่างกุ้ง ประเทศพม่า ใกล้แม่น้ำย่างกุ้ง เจดีย์สร้างขึ้นครั้งแรกโดยชาวมอญช่วงเวลาเดียวกันกับเจดีย์ชเวดากอง ตามความเชื่อท้องถิ่นสร้างเมื่อกว่า 2,500 ปีที่ผ่านมา และเป็นที่รู้จักในชื่อภาษามอญว่า "ไจเดอัต"  เจดีย์กลวงภายในและเชื่อว่าเป็นที่ประดิษฐานพระเกศาธาตุพระพุทธเจ้า
เจดีย์โบตะทองถูกทำลายลงในช่วงสงครามโลกครั้งที่สองและได้รับการบูรณะใหม่หลังสงคราม
ตามตำนานกษัตริย์มอญนามว่าโอะกะลาปะได้ให้นายทหารระดับแม่ทัพ 1,000 นาย ตั้งแถวถวายสักการะพระเกศาธาตุของพระพุทธเจ้าที่พ่อค้าสองพี่น้อง ตปุสสะและภัลลิกะ อัญเชิญมาทางเรือจากประเทศอินเดีย และมาขึ้นฝั่งเมืองตะเกิงหรือดากอง ณ บริเวณนี้เมื่อ 2,000 ปีก่อน จึงสร้างเจดีย์โบตะทองไว้เป็นที่ระลึก พร้อมทั้งแบ่งพระเกศา 1 เส้นมาบรรจุไว้ ก่อนนำไปบรรจุในเจดีย์ชเวดากองและเจดีย์สำคัญอื่น ๆ
เมื่อวันที่ 8 พฤศจิกายน พ.ศ. 2486 ช่วงสงครามโลกครั้งที่สอง เจดีย์ได้ถูกทำลายลงเพราะการทิ้งระเบิดโจมตีท่าเรือย่างกุ้งของกองทัพอากาศอังกฤษเจดีย์ถูกทิ้งไว้ในซากปรักหักพังสีดำ
การบูรณะเจดีย์เริ่มต้นขึ้นในวันเดียวกันกับที่ประเทศพม่าได้รับเอกราชจากอังกฤษคือ 4 มกราคม พ.ศ. 2491 หลังจากที่นำซากปรักหักพังออกจากพื้นดินแล้วจึงเริ่มกระบวนการขุดที่ความลึกประมาณเจ็ดฟุต เพื่อสร้างฐานรากของเจดีย์องค์ใหม่ มีการขุดค้นเพิ่มเติมบริเวณใจกลางพื้นที่ที่ระดับความลึกสามฟุต พบกรุที่สร้างขึ้นอย่างดีและมีขนาดค่อย ๆ ลดลงจากด้านบน และปรากฏผอบขนาดใหญ่วางกลับด้านครอบทับสิ่งที่อยู่ภายใน ใจกลางกรุพบผอบหินทรงสถูป มีเส้นผ่านศูนย์กลาง 23 นิ้วและสูง 39 นิ้ว รอบ ๆ ผอบพบรูปนะที่แกะสลักจากศิลาแลงเพื่อทำหน้าที่เป็นผู้พิทักษ์รักษา ผอบถูกพบฝังอยู่ในโคลนเพราะมีน้ำซึมเข้ามาในกรุตลอดช่วงหลายศตวรรษที่ผ่านมา
หนึ่งในแผ่นดินเผาที่ได้จากกรุซึ่งมีรูปพระพุทธรูปและแม้ว่าจะได้รับผลกระทบจากอายุและความชื้นก็ตาม ด้านหลังมีตัวอักษรที่ถูกจารึกไว้ซึ่งใกล้เคียงกับอักษรพราหมีแถบอินเดียตอนใต้ เป็นหลักฐานสำคัญของสมัยโบราณและได้รับการตีความโดย อูลูเปวิน ผู้อำนวยการนักโบราณคดี สมัยรัฐบาลสาธารณรัฐแห่งสหภาพพม่า ซึ่งชี้ให้เห็นคำว่า "e" จาก "evam vadi" แสดงให้เห็นถึงตัวอักษรลักษณะแบบมอญโบราณ เป็นหลักฐานที่พิสูจน์ความเชื่อที่ว่าผู้สร้างเจดีย์ในสมัยโบราณคือชาวมอญ
หลังการประชุมและหารือผู้นำทางศาสนา 15 คน จึงมีมติให้เปิดผอบต่อหน้าทุกคนในคณะกรรมการ การเปิดผอบมีการระมัดระวังเป็นอย่างยิ่ง เมื่อผอบหินถูกเปิดพบว่าภายในมีผอบสีทองซ้อนอีกชั้นหนึ่ง เป็นผอบลักษณะคล้ายกับผอบหินภายนอก เป็นทรงสถูปลักษณะคล้ายเจดีย์ ฝีมือประณีต แสดงให้เห็นถึงความเลื่อมใสในศาสนา โคลนบางส่วนได้ซึมมาด้านข้างและฐานชั้นนี้ เมื่อล้างและร่อนด้วยตะแกรงจึงพบหินมีค่า ทอง และอัญมณีรอบฐานชั้นนี้ ผอบชั้นที่สองถูกเปิดภายในพบสถูปทองคำบริสุทธิ์ขนาดเล็กตั้งอยู่บนถาดเงิน และข้างสถูปทองคำมีรูปหินแกะสลักสูง 4½ นิ้ว เป็นฝีมือโบราณขั้นสูง
เมื่อสถูปทองถูกเปิดออกก็พบกระบอกทองคำขนาดเล็ก ยาว 3/4 นิ้ว (19 มิลลิเมตร) มีเส้นผ่านศูนย์กลาง 5/12 นิ้ว (11 มิลลิเมตร) ภายในกระบอกพบพระธาตุขนาดเล็กสององค์ ขนาดเล็กเท่าเมล็ดมัสตาร์ด และสิ่งที่เชื่อว่าเป็นพระเกศาของพระพุทธเจ้า เป็นเส้นพระเกศาม้วนเป็นวงกลมและยึดติดเล็กน้อยกับยางรักที่ซึ่งเห็นเป็นจุดทองฉาบปิดไว้
เจดีย์ใหม่มีการออกแบบให้มีลักษณะตามเดิมและสูง 131 ฟุต 8 นิ้ว (40.13 เมตร) บนฐาน 96 ฟุต (29 เมตร) × 96 ฟุต (29 เมตร) แหล่งท่องเที่ยวหลักคือภายในของเจดีย์ซึ่งกลวง ทางเดินมีลักษณะเหมือนเขาวงกต ผนังบุด้วยทองคำมีกระจกกั้น ภายในแสดงโบราณวัตถุและสิ่งประดิษฐ์โบราณจำนวนมากที่เคยฝังไว้ภายในเจดีย์ก่อนหน้านี้
เจดีย์โบตะทาว
Botataung Pagoda
Rainbow (South Korean band)
จวง จิ้งเอ๋อร์
จวง จิ้งเอ๋อร์ (จีน:莊靜而; พินอิน: Zhuāng Jìng'ér; อังกฤษ : Patricia Chong) มีชื่อภาษาอังกฤษว่า แพทริคเซีย จวง เป็นอดีตนักแสดงหญิงชาวฮ่องกงที่เคยมีชื่อเสียงในต้นยุค 80s ด้วยใบหน้าที่มีดวงตาที่กลมโต มีเขี้ยวเสน่ห์ และไปคล้ายกับ ดาราสาว กวนจือหลิน ทำให้เธอมีฉายาว่า กวนจือหลินสอง
ครั้งแรกเธอมีชื่อเสียงขึ้นมากับบทวาบหวิว เล็ก ๆ น้อย ๆ ที่ถูกพูดถึงเป็นอย่างมากกับฉากเปียกน้ำที่เห็นสัดส่วนของเธอในภาพยนตร์แนวสยองขวัญเกรดบี เรื่อง "กัดขย้ำ..ไม่เหลือซาก" กับแค่ฉากนี้ฉากเดียวทำให้เธอกลายเป็นดาวรุ่งพุ่งแรงขึ้นมาทันที บวกกับเธอมีใบหน้าคล้ายกับ ดาราสาวชื่อดัง "กวนจือหลิน" ทำให้สื่อตั้งฉายาเธอว่า "กวนจือหลินสอง"
ถึงแม้เธอจะเป็นที่รู้จักในวงกว้างในช่วงยุค 80s ก็ตามแต่ทว่า...เธอก็ไม่ดังเปรี้ยงปร้างเหมือนกับ นักแสดงสาวที่อยู่ในยุคเดียวกันกับเธอ อย่าง เฉิน อวี้เหลียน หรือ องเหม่ยหลิง แต่ถึงกระนั้นเธอก็ยังคงมีงานแสดงละครไปจนถึงปลายยุค 90s
จนกระทั่งในปีพ ศ. 2540 เธอได้หันหลังให้กับวงการบันเทิงอย่างถาวร เพื่อไปดูแลสามีและลูกพร้อมกับย้ายครอบครัวไปอยู่ที่ แคนาดา และกลับไปฮ่องกงอีกครั้งในปีพ.ศ. 2547 เพื่อทำธุรกิจ โดยการเปิด "ศูนย์บริการรถครบวงจร" (Car service)
ในปีพ.ศ. 2523 เธอเป็นนักแสดงหญิงคลื่นลูกใหม่ของวงการ และได้แจ้งเกิดกับผลงานภาพยนตร์แนวสยองขวัญเกรดบี เรื่อง "กัดขย้ำ...ไม่เหลือซาก"(The Beasts 1980) กับฉากเปียกน้ำที่เห็นสัดส่วนของเธอในภาพยนตร์เรื่องนี้ ที่ถูกพูดถึงเป็นอย่างมากในช่วงที่เข้าฉาย กับความใจกล้าของเธอ และทำให้เธอกลายเป็นดาวรุ่งพุ่งแรง เป็นที่จับตามองเป็นอย่างมาก บวกกับมีใบหน้าที่ไปคล้าย ดาราสาวชื่อดัง กวนจือหลิน ทำให้เธอได้รับการขนานนามว่า กวนจือหลินสอง
ต่อมาเธอได้หันไปแสดงละครทีวี โดยเริ่มผลงานละครกับสถานีโทรทัศน์อาร์ทีวี ในช่วงระยะเวลาสั้น ๆ และมีผลงานละครที่เด่น ๆ ได้แก่ "วิทยาเขตแห่งรัก" ปีถัดมาเธอก็ย้ายไปเป็นนักแสดงให้กับสถานีโทรทัศน์ทีวีบี ซึ่งทางค่าย ทีวีบี ก็สนับสนุนและปลุกปั้นเธอเป็นอย่างมากโดยการให้เธอร่วมแสดงละครกับเหล่านักแสดงชายชื่อดังใน ทีม 5 พยัคฆ์ทีวีบี อยู่บ่อย ๆ และมีผลงานเด่น ๆ มากมายหลายเรื่อง เช่น เทพบุตรสลัม ประกบกับ หวงเย่อหัว, คำสาปเทวรูป ประกบกับ หลิวเต๋อหัว, ฤทธิ์ดาบหยดน้ำตา ประกบกับ เหมียวเฉียวเหว่ย, จอมยุทธพเนจร ประกบกับ โจวเหวินฟะ เป็นต้น แต่ทว่า...เธอกลับไม่ดังเปรี้ยงปร้าง อย่างที่คิด และดูเหมือนว่าตัวเธอจะไปได้ดีกับละครแนวสากลย้อนยุค มากกว่าแนวอื่น จนกระทั่งหมดสัญญากับทางค่ายทีวีบีในปีพ.ศ. 2529 เธอก็ออกจากวงการละครไปแต่ยังรับงานแสดงภาพยนตร์ อยู่บ้าง และช่วง 2-3 ปีหลังชื่อเสียงของเธอก็ดรอปลง
แต่แล้วต่อมาในปีพ.ศ. 2532 เธอก็กลับเข้าสู่วงการละครอีกครั้งโดยไปเป็นนักแสดงให้กับทางช่อง เอทีวี และกลับมามีชื่อเสียงอีกครั้งกับผลงานละครเรื่อง วิหคในกรง จากนั้นก็มีผลงานเด่น ๆ ตามมาอีกหลายเรื่อง จนหมดยุค 90s
ในปีพ.ศ. 2540 หลังจากจบการถ่ายทำละครเรื่อง "A long time" พร้อม ๆ กับที่เธอหมดสัญญาการเป็นนักแสดงกับทางค่ายเอทีวี (ATV) พอดี เธอจึงตัดสินใจออกจากวงการบันเทิงอย่างเต็มรูปแบบ เพื่อไปดูแลสามีและลูก พร้อมทั้งย้ายครอบครัวไปอาศัยที่แวนคูเวอร์ ในประเทศแคนาดา
ต่อมาเมื่อปีพ.ศ. 2547 เธอได้กลับไปที่ฮ่องกง อีกครั้งเพื่อทำธุรกิจ โดยการเปิดบริษัท ให้บริการเกี่ยวกับรถ หรือ ศูนย์บริการคาร์เซอร์วิส
สถาบันเทคโนโลยีคาร์ลสรูเออ
ซูซาน แบร์แรนเตส
ซูซาน แบร์แรนเตส  เกิดเมื่อวันที่ 9 มิถุนายน 2480 ณ อังกฤษ เป็นบุตรสาวของ ฟิตเฮอร์เบิร์ต ไรท์ และ ดอรีน วิงฟัลด์ เธอจบการศึกษาจากโรงเรียนและเข้าเรียนที่วิทยาลัยเลขานุการ ในช่วงเปิดตัวฤดูกาล 2488 เธอได้รับการเสนอตัวเป็นนางสนองพระโอษฐ์แก่ สมเด็จพระราชินีนาถเอลิซาเบธที่ 2 แห่งสหราชอาณาจักร แต่เธอไม่รับคำตกลง ด้านชีวิตส่วนตัว เธอสมรสครั้งแรกกับ โรนัลด์ เฟอร์กูสัน เมื่อวันที่ มื่อวันที่ 17 มกราคม 2499 มีบุตรสาว 2 คนคือ
พวกเขาหย่าร้างกันในปี พ.ศ. 2517 และในปี 2518 เขาแต่งงานใหม่กับ เอกเตอร์ แบร์แรนเตส ไม่มีบุตร-ธิดา
เมื่อวันที่ 19 กันยายน พ.ศ. 2541 ขณะออกจากฟาร์มปศุสัตว์ที่ซึ่งเธอเลี้ยงม้าโรเวอร์ 400 ตัว เธอขับรถชนกับรถบรรทุกอาหารเรโนลท์บนถนนสองเลนในชนบทที่ราบสูง คนขับรถเสียข้อเท้าหัก แต่เธอเสียชีวิตทันที สิริอายุ 61 ปี ซึ่งการตายของเธอนั้น เป็นระยะเวลาหลังการสิ้นพระชนม์ของ ไดอานา เจ้าหญิงแห่งเวลส์ พระวรชายาใน เจ้าชายชาลส์ เจ้าชายแห่งเวลส์ ผู้เป็นพระเชษฐาใน เจ้าชายแอนดรูว์ ดยุกแห่งยอร์ก อดีตพระชามาดาของเธอ และเธอยังเป็นพระสหายของ เจ้าชายชาลส์ เจ้าชายแห่งเวลส์ อีกด้วย
ไทยแลนด์ อเมเจอร์ลีก ฤดูกาล 2561 – โซนภาคตะวันออกเฉียงเหนือ
สโมสรชนะเลิศได้แก่ขอนแก่นมอดินแดงซึ่งได้สิทธิ์เลื่อนชั้นสู่ไทยลีก 4
การแข่งขันในรอบคัดเลือกและรอบมินิลีกของโซนภาคตะวันออกเฉียงเหนือใช้สนามแข่งขันในจังหวัดต่าง ๆ ได้แก่
การจับสลากแบ่งสายในรอบคัดเลือกมีขึ้นเมื่อวันที่ 24 สิงหาคม พ.ศ. 2561 ที่การกีฬาแห่งประเทศไทย โดยผลการจับสลากของโซนภาคตะวันออกเฉียงเหนือตอนบนเป็นดังนี้